Siiri Pärkson

Siiri Pärkson (16. juuni 1979 Tartu – 6. märts 2024 Tallinn) oli eesti kirjanik, IT-juht ja arvutilingvist. Ta oli pärit kolmelapselisest perekonnast, lõpetas 1998. aastal Tartu Tamme Gümnaasiumi. Seejärel õppis eesti keelt, arvutilingvistikat, teatriteadust ja kirjandust Tartu Ülikoolis, kus omandas 2005. aastal bakalaureusekraadi eesti kirjanduse erialal (juhendaja Aare Pilv). Magistriõppes õppis arvutilingvistikat, kus omandas humanitaarteaduse (arvutilingvistika) magistri kraadi 2007. aastal tööga „Üleküsimine, ümbersõnastamine ja mittemõistmine telefonivestlustes: eesti infodialoogide analüüs“ (juhendaja prof. Mare Koit). Doktorikraadi kaitses 2016. aastal tööga „Dialoogist dialoogsüsteemini: partneri algatatud parandused“ üldkeeleteaduse erialal (juhendajad prof. Renate Pajusalu, prof. Mare Koit). Ta on end täiendanud Göteborgi Ülikoolis Rootsis (2006), Peterburi Riiklikus Ülikoolis Venemaal (2008), Praha Ülikoolis Tšehhis (2008) ja Bordeaux' Ülikoolis Prantsusmaal (2009). Ta on läbinud Duke'i Ülikooli (2013) ja Michigani Ülikooli (2014) juures veebikursuseid. Oma teadustöös on ta uurinud infodialooge ning rakendanud Võlur Ozi meetodit. Alates 2003. aastast oli ta Eesti Kirjanduse Seltsi eluaegne liige. 2016. aastast kuni 2023. aastani töötas ta Eesti Kirjandusmuuseumi IT-valdkonna juhina. Alates 2023. aastast kuni surmani töötas ta Äripäeva teabevara IT-juhtimise teabevara peatoimetajana. Siiri Pärkson suri Tallinnas 6. märtsil 2024. a. Vikipeedia Tammsaare-võistluse võitja 2013. Võistluse "Eesti mõjukam IT-juht 2017" nominent. Portreteeritud nende 38 Tartu kirjaniku hulgas, kelle pildid on üles pandud Eesti Kirjandusmuuseumi otsaseinale, 2019. Ta on enam kui 40 Vikipeedia artikli ja arvukate Äripäeva teabevara artiklite autor. "Kurja tüdruku perepäevik". E-raamat autori kirjastamisel 2020. "Inspiratsiooniallikad". Tartu 2000; "Inspiratsiooni allikad". E-raamat autori kirjastamisel 2020. "Meeleolud". Teine autor Andreas Sootjärv; e-raamat esimese autori kirjastamisel 2020. "Äärmused". E-raamat. Kirjastus HOOB. 2021. "Lumeluuletused". E-raamat. Kirjastus HOOB. 2021. "Luuletused emast". E-raamat. Kirjastus HOOB. 2023. "Loovus ja inspiratsioon". E-raamat (epub). "Sada päeva intensiivis ja elu pärast seda". Kirjastus HEA LUGU. 2018. Ilmunud pseudonüümi Eliise Tähe all. Sama ka e-raamatuna (epub). "Järsak: kriminaalromaan noortele". Tallinn: Agitaator 2004. "Missis Veiderval". Habaja: Kentaur 2005; e-raamat autori kirjastusel 2020. "Ämblike kool ehk Tsenko seiklused ja sekeldused". Tallinn: Ilo 2009; e-raamat autori kirjastusel 2020. Selle raamatu peatükk "Kellestki tiivulisest, kel on naljakas nimi" on kuulatav ka helifailina (TEA kirjastus). "Ämblike kool ehk Tsenko seiklused ja sekeldused". Pimedate punktkirjas väljaanne kahes köites. Tallinn: Eesti Pimedate Raamatukogu 2020. "Kuusekese jõulud"; e-raamat autori kirjastusel 2020. "Kuusekese jõulud". Kogumikus "Siis kui sajab päkapikke: 24 jõuluootuse juttu". Tallinn: Ilo 2008. See jutt on kuulatav [1] (ERR heliarhiiv) ning vaadatav Eesti Kunstiakadeemia videona [2] (Lasteekraan, ERR). "Siiri Pärkson". Eesti Teadusinfosüsteem (Vaadatud 18.03.2022.) Pärkson, Siiri (2016) Dialoogist dialoogsüsteemini: partneri algatatud parandused. (Doktoritöö) Tartu: Tartu Ülikooli Kirjastus. (Vaadatud 10.06.2018.) Pärkson, Siiri (2011) "Võlur Ozi eksperimentide kogumine ja partneri algatatud paranduste analüüs". Eesti Rakenduslingvistika Ühingu aastaraamat 2011, 7, 197–214. (Vaadatud 30.09.2020.) "Äripäeva teabevara IT-juhtimise teabevara autorid" (Vaadatud 11.11.2023.) "Vikipeedia:Tammsaare-võistlus" (Vaadatud 10.06.2018.) "Aasta mõjukaim IT-juht on Agnes Roos". ITuudised.ee (23. mail 2017) (Vaadatud 10.06.2018.) "1 küsimus: vastab Siiri Pärkson". ITuudised.ee (7. mail 2018) "Raimu Hanson: Fotograaf kutsus kirjanikud aknale. Alar Madisson pani kirjandusmuuseumi otsaseinale üles pildid Tartu kirjanikest, keda on üheksal aknal kokku 38". (Vaadatud 16.09.2019.) "Tähe, Eliise, pseudonüüm". E-kataloog ESTER (Vaadatud 8.03.2024.) Siiri Pärkson Eesti Teadusinfosüsteemis Siiri Pärkson. "Kellestki tiivulisest, kel on naljakas nimi". Peatükk raamatust "Ämblike kool ehk Tsenko seiklused ja sekeldused". Tallinn: Ilo 2009. TEA kirjastuse kodulehel. Siiri Pärkson. Helifail "Kuusekese jõulud". Kogumikus "Siis kui sajab päkapikke: 24 jõuluootuse juttu". Tallinn: Ilo 2008. ERR-i heliarhiivis. Siiri Pärkson. Video "Kuusekese jõulud". Kogumikus "Siis kui sajab päkapikke: 24 jõuluootuse juttu". Tallinn: Ilo 2008. Eesti Kunstiakadeemia video. Lasteelkraan, ERR. Siiri Pärkson. "Võlur Ozi eksperimentide kogumine ja partneri algatatud paranduste analüüs". Eesti Rakenduslingvistika Ühingu aastaraamat 2011, 7, 197–214. Signe Opermann. Siiri Pärksoni doktoritöö "Tulevik on tehisintelligentsete partnerite päralt". ERR Novaator (29.03.2016)